Natascha McElhone

Natascha McElhone (vlastným menom Natascha Abigail Taylorová; * 14. december 1969, Surrey, Anglicko) je anglická herečka írskeho pôvodu, známa z filmov Ronin, Truman Show, Solaris (verzia z roku 2002 s Georgeom Clooneym) ako aj úlohou Karen van der Beek v seriáli Californication.

 Rodina a začiatky 
Narodila sa ako Natasha Abigail Taylorová v Surrey, írskym novinárom Noreen a Mikovi Taylorovým. Rodné meno jej matky Noreen je McElhone a Natascha ho používa ako umelecký pseudonym. Rodičia sa rozišli, keď mala Natascha dva roky. Matka sa s deťmi presťahovala do Brightonu, kde sa neskôr vydala za novinára Roya Greensladea. Nataschin brat Damon je scenárista, žije v Los Angeles. Má dvoch nevlastných bratov, Alexandra a Nicholasa, ktorí žijú v Štokholme.

Vo veku medzi 6 – 12 rokmi tancovala írske tance, vyštudovala základnú školu St. Mary's Hall School for Girls a neskôr nezávislú internátnu školu v Brightone, Sussex. Štúdiá zavŕšila na Londýnskej akadémii hudobných a dramatických umení (London Academy of Music and Dramatic Art - LAMDA) v roku 1993.

 Herecká kariéra 
Začínala ako divadelná herečka v divadle Haymarket v hrách ako Richard III, gróf Monte Cristo alebo Višňový sad.

V televízii debutovala v seriáli BBC Bergerac v roku 1991 (v titulkoch uvedená ako Natascha Taylor).

Nasledovalo niekoľko ďalších menších úloh, pričom zlom prišiel vo filme Truman Show z roku 1998 s Jimom Carreym. Nasledovali úlohy vo filmoch Tichý nepriateľ (Harrison Ford a Brad Pitt), Ronin (Robert De Niro a Jean Reno) alebo Solaris (George Clooney).

Ďalšou úlohou bola titulná postava Karen v úspešnom seráli Californication spolu s Davidom Duchovnym.

V roku 2010 dabovala postavu Marie z videohry Castlevania: Lords of Shadow od spoločnosti Konami.

V roku 2013 hrala úlohu Júliinej matky, signory Capuletovej v adaptácii Shakespearovej hry Rómeo a Júlia, po boku Hailee Steinfeldovej a Damiana Lewisa. Jej zatiaľ poslednou úlohou je titulná postava Alex Forrestovej v divadelnej hre Fatal Attraction z roku 2014 v divadle Haymarket.

 Súkromie 
Natascha sa vyhýba publicite a bulváru, žije pokojným a usporiadaným životom. V roku 1998 sa vydala za plastického chirurga Dr. Martina Hirigoyena Kellyho a žili vo Fulhame, v západnom Londýne. V roku 2000 sa im narodil syn Theodore a o tri roky neskôr, v máji 2003 druhý syn Otis. Tretí syn sa narodil v októbri 2008, päť mesiacov po Kellyho smrti.

Štyridsaťtri ročný Martin Kelly skolaboval iba deň po 10. výročí ich svadby, 20. mája 2008 na prahu ich domu. Našiel ho rodinný priateľ a kolega lekár, ale ani okamžitý prevoz do nemocnice a pokusy o oživovanie neboli úspešné. Pitva preukázala, že príčinou smrti bola dilatačná kardiomyopatia. Dilatačná kardiomyopatia  (primárne ochorenie srdcového svalu), MVDr. Andrej Daniš

Po manželovej smrti Natascha pokračovala v písaní listov pre neho, kde opisovala každodenné problémy a život. Tieto listy pomohli Natasche a synom vyrovnať sa s jeho smrťou. Zbierka listov a zápisov v denníku vyšla v júli 2010 vo forme knihy pod názvom „After You: Letters of Love, and Loss, to a Husband and Father“. Vo verzii pre zariadenie Kindle má názov „After You“.

 Filmografia 

+ Filmové úlohy Titul Rok Úloha Poznámky Prežila som Picassa 1996 Françoise Gilot Tichý nepriateľ 1997 Megan Doherty Mrs. Dalloway 1997 mladá Clarissa Truman Show 1998 Lauren/Sylvia What Rats Won't Do 1998 Kate Beckenham Ronin 1998 Deirdre Márne lásky snahy 2000 Rosaline Živý mor 2000 Holly Anderson Laurel Canyon 2002 Sara FeardotCom 2002 Terry Huston Zabi ma nežne 2002 Deborah Mesto duchov 2002 Sophie Solaris 2002 Rheya Dámy v rokoch 2004 Olga Daniloff Neznámy vojak 2005 Sgt. Irene Teal Z ničoho len nič 2006 Penelope Wood Kliatba Mesačného údolia 2008 Loveday Posadnutá 2008 Lou Kid 2010 Gloria Carpet Boy 2012 Jackie v prípraveThe Sea 2013 Connie Grace Rómeo a Júlia 2013 Lady Capulet Believe 2014 Erica Gallagher Heaven and Earth v príprave James Miranda Barry v produkcii

+ Televízne úlohy Titul Rok Úloha Poznámky Ruth Rendell Mysteries 1990 Helen Blake epizóda: An Unkindness of Ravens (1 a 2) Bergerac 1991 Louise Calder séria 9, epizóda: Snow in Provence Absolutely Fabulous 1994 Art Gallery Assistant 1994, Epizóda: Death Minder 1994 Vanessa epizóda: All Quiet on the West End Front Cadfael 1994 Cecily Corde epizóda: The Sanctuary Sparrow A Breed of Heroes 1994 Janet TV film Karaoke 1996 Angie TV seriál Cold Lazarus 1996 Angie TV seriál The Other Boleyn Girl 2003 Mary Boleyn TV film Revelations 2005 Sister Josepha Montafiore TV miniserál The Company 2007 Elizabet Nemeth TV miniseries Californication 2007–2014 Karen van der Beek TV seriál 10 Minute Tales 2009 Woman TV krátky filmSegment: Deep & Crisp & Even Thorne: Sleepyhead 2010 Anne Coburn

+ Videohry Rok Titul Úloha Poznámky 2010 Castlevania: Lords of Shadow Marie Belmont 2014 Castlevania: Lords of Shadow 2 Marie Belmont

 Ocenenia a nominácie 
 Rok Nominácia za Ocenenie Kategória Výsledok1999Ronin MTV Movie AwardsNajlepšia akčná sekvencia (spolu s Robert De Niro)bez výhry 2003 SolarisSaturn Award Najlepšia herečkabez výhry 2003 SolarisIrish Film and Television Awards Najlepšia herečka vo filmebez výhry 2005RevelationsSatellite AwardVynikajúca herečka v miniseriále alebo filme pre televíziubez výhry 

 Referencie 


 Iné projekty 


 Externé odkazy 



 Zdroj 


Kategória:Anglické televízne herečky
Kategória:Anglické divadelné herečky
Kategória:Anglické filmové herečky
Kategória:Anglické osobnosti írskeho pôvodu
Kategória:Anglické shakespearovské herečky